Document ID: 31999D0007

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1998 για την τροποποίηση της απόφασης 98/439/ΕΚ για την αποδοχή των δαπανών που προβλέπονται από ορισμένα κράτη μέλη για το έτος 1998 όσον αφορά την εφαρμογή των καθεστώτων παρακολούθησης και ελέγχου της κοινής αλιευτικής πολιτικής [κοινοποιηθείσα υπό τον αριθμό Ε(1998) 4173] (1999/7/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/527/ΕΚ του Συμβουλίου, της 8ης Δεκεμβρίου 1995, που αφορά τη χρηματοδοτική συμμετοχή της Κοινότητας σε ορισμένες δαπάνες οι οποίες πραγματοποιήθηκαν από τα κράτη μέλη για την εφαρμογή των καθεστώτων παρακολούθησης και ελέγχου της κοινής αλιευτικής πολιτικής (1), και ιδίως το άρθρο 6,
Εκτιμώντας:
ότι κατά την έγκριση της απόφασης 98/439/ΕΚ της Επιτροπής, της 30ής Ιουνίου 1998, για την αποδοχή των δαπανών που προβλέπονται από ορισμένα κράτη μέλη για το έτος 1998 όσον αφορά την εφαρμογή των καθεστώτων παρακολούθησης και ελέγχου της κοινής αλιευτικής πολιτικής (2), όπως τροποποιήθηκε από την απόφαση 98/727/ΕΚ (3), τα διαθέσιμα κονδύλια του προϋπολογισμού ήταν ανεπαρκή για τη χορήγηση μέγιστης χρηματοδοτικής συμμετοχής εκ μέρους της Κοινότητας σε όλες τις αποδεκτές δαπάνες 7
ότι η αύξηση των κονδυλίων του προϋπολογισμού επιτρέπει εφεξής τη χορήγηση επιπλέον χρηματοδοτικής συμμετοχής σε ορισμένες αποδεκτές δαπάνες 7
ότι η Σουηδία ανακοίνωσε πληροφορίες σχετικά με την αίτησή της για χρηματοδοτική συμμετοχή όσον αφορά τις δαπάνες που αναφέρονται στο άρθρο 2 της απόφασης 95/527/ΕΚ και οι οποίες προβλέπονται για το έτος 1998 7
ότι οι πληροφορίες αυτές επηρεάζουν το επίπεδο των επιλέξιμων δαπανών της για χρηματοδοτική συμμετοχή σύμφωνα με τους όρους της απόφασης 95/527/ΕΚ 7
ότι πρέπει, επομένως, να τροποποιηθεί η απόφαση 98/439/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 98/439/ΕΚ τροποποιείται ως εξής:
1. Στο άρθρο 1 πρώτη φράση, το ποσό «77 788 171 Ecu» αντικαθίσταται από το ποσό «77 995 042 Ecu».
2. Στο άρθρο 1 τρίτη φράση, το ποσό «23 530 725 Ecu» αντικαθίσταται από το ποσό «31 092 209 Ecu».
3. Στο άρθρο 2 παράγραφος 1 δεύτερη φράση το ποσοστό «50 %» αντικαθίσταται από το ποσοστό «100 %».
4. Στο άρθρο 2 παράγραφος 2, η πρώτη περίπτωση διαγράφεται.
5. Στο άρθρο 2 παράγραφος 2 δεύτερη περίπτωση, μετά τους όρους «παράγραφος 1» προστίθενται οι όροι «παράγραφος 2».
6. Στο άρθρο 2 παράγραφος 2 δεύτερο εδάφιο, το ποσό «6 225 000 Ecu» αντικαθίσταται από το ποσό «7 806 000 Ecu».
7. Στο άρθρο 3 τρίτη φράση, το ποσό «7 944 567 Ecu» αντικαθίσταται από το ποσό «8 367 432 Ecu».
8. Το παράρτημα Ι αντικαθίσταται από το παράρτημα Ι της παρούσας απόφασης.
9. Το παράρτημα ΙΙ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιρλανδία, την Ιταλική Δημοκρατία, το Βασίλειο των Κάτω Χωρών, την Πορτογαλική Δημοκρατία, τη Φινλανδική Δημοκρατία, το Βασίλειο της Σουηδίας, το Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 16 Δεκεμβρίου 1998.

Labels: 4
19
5
6
18